CELEX: E2013J0028
Language: fi
Date: 2014-10-17 00:00:00
Title: Tuomioistuimen tuomio, annettu 17 päivänä lokakuuta 2014, asiassa E-28/13 – LBI hf. vastaan Merrill Lynch International Ltd (Direktiivin 2001/24/EY 30 artiklan 1 kohta – Luottolaitosten likvidaatio – Sovellettava lainsäädäntö – Oikeustoimien mitättömyys, pätemättömyys ja peräytyminen – Toisen ETA-valtion lainsäädännön soveltamisalaan kuuluvat toimet)

7.5.2015   
            
            
               FI
            
            
               Euroopan unionin virallinen lehti
            
            
               C 150/10
            
         TUOMIOISTUIMEN TUOMIO,
   annettu 17 päivänä lokakuuta 2014,
   asiassa E-28/13
   LBI hf. vastaan Merrill Lynch International Ltd
   (Direktiivin 2001/24/EY 30 artiklan 1 kohta – Luottolaitosten likvidaatio – Sovellettava lainsäädäntö – Oikeustoimien mitättömyys, pätemättömyys ja peräytyminen – Toisen ETA-valtion lainsäädännön soveltamisalaan kuuluvat toimet)
   (2015/C 150/10)
   Asiassa E-28/13, LBI hf. vastaan Merrill Lynch International Ltd, Reykjavíkin käräjäoikeus (Héraðsdómur Reykjavíkur) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY 30 artiklan 1 kohdan tulkintaa. EFTAn tuomioistuin, toimien kokoonpanossa Carl Baudenbacher, presidentti, sekä tuomarit Per Christiansen (esittelevä tuomari) ja Páll Hreinsson, on antanut 17 päivänä lokakuuta 2014 tuomion, jonka tuomiolauselma on seuraava:
   
               1.
            
            
               Luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY 30 artiklan 1 kohdassa olevalla ilmaisulla ”oikeustointen mitättömyys, pätemättömyys tai peräytyminen” viitataan myös konkurssilainsäädännössä tarkoitettuun peräyttämissääntöjen nojalla – kuten Islannin konkurssilain nro 21/1991 XX lukuun sisältyvät säännökset – toteutettuun purkamiseen.
            
         
               2.
            
            
               Direktiivin 2001/24/EY 30 artiklan 1 kohdan toisen luetelmakohdan mukaan tällaisesta oikeustoimesta etua saaneen on osoitettava, että velkojia vahingoittaviin oikeustoimiin sovellettavan lain nojalla ei ole tai ei enää ole aineellisista tai menettelyllisistä syistä mitään keinoa riitauttaa kyseistä oikeustoimea.
               Kyseistä oikeustoimea on arvioitava tapauskohtaisesti. Vaikka oikeustoimi voitaisiinkin periaatteessa riitauttaa siihen sovellettavan ETA-valtion lainsäädännön mukaan, riittää, kun oikeustoimesta etua saanut osoittaa, että riitauttamista koskevat edellytykset eivät täyty kyseessä olevassa tapauksessa.
               On arvioitava kotipaikkana olevan ETA-valtion sääntöjen mukaisesti, onko oikeustoimesta etua saanut osoittanut, että oikeustoimeen sovellettavassa laissa ei sallita mitään keinoa riitauttamiseen.